રેનાટાનાં ચેહરા પર માસ્ક દ્વારા છોડવામાં આવેલા નિશાન

તેઓ કહે છે કે આમ તો હું આશાવાદી છું પરંતુ છેલ્લા ત્રણ મહિના બહુ મુશ્કેલ રહ્યા છે. તેઓ દિલ્હીના એક હૉસ્પિટલમાં કામ કરે છે.

તેમની શિફ્ટની શરૂઆત પીપીઈ કિટ પહેરવાથી થાય છે. ગ્લવ્ઝ, ગૉગલ્સ, માસ્ક, ફેસ શીલ્ડ અને ગાઉન વગેરે પહેરવામાં 45 મિનિટ જેટલો સમય જતો રહે છે. 

એક મહિલા તરીકે તેમનાં માટે આમાં અમુક વધારાની વસ્તુઓ જોડાઈ જાય છે. વધુ પડતો લાંબો ગાઉન લપસી જતો હોય અને તેમની ગર્દન ખુલ્લી રહી જતી હોય છે, જેને કારણે તેને ટેપથી ચોંટાડવો પડે છે.   

ગૉગલ્સથી ઘસરકા ન થાય તેના માટે નાક અને ગૉગલ્સ વચ્ચે રૂ ભરાવવું પડે છે અને ગ્લવ્ઝ પહેરતાં પહેલાં ગાઉનની બાંય ચઢાવવી પડે છે. વૉર્ડમાં જતા પહેલા માસ્ક કાનની પાછળ સારી રીતે ભરાવેલો છે કે નહીં એ જોઈ લેવું પડે છે કારણકે માત્ર લાર્જ સાઇઝનો માસ્ક ઉપલબ્ધ છે. 

જ્યારે તેઓ અમારી સાથે વાત કરતા હતા ત્યારે બે કલાક પહેલાં તેમણે પાણી પીધું હતું. "આખી શિફ્ટમાં અમે ખાઈ ન શકીએ, પાણી ન પી શકીએ. બાથરૂમ નથી જઈ શકીએ એટલે વધારે પાણી પી લેવું પણ મુશ્કલી ઊભી કરે છે."

કૃતિ કહે છે કે છ કલાકની શિફ્ટ પછી જ પીપીઈ કિટ ઉતારી શકાય,... બીજા 4000 અક્ષરો માટે લેખ ચાલુ રાખો:
આ પ્રક્રિયાને 'ડૉફિંગ' કહે છે.

'પીપીઈ કિટમાં બ્લીડિંગ'

તેઓ કહે છે, ''જ્યારે પિરિયડ આવે ત્યારે અમારી મુશ્કેલી વધી જતી હોય છે.''

કૃતિ જણાવે છે, "આ એવો સમય હોય છે જ્યારે પીપીઈ કિટમાં હું પરસેવે રેબઝેબ થઈ જતી હોઉં છું, ગૉગલ્સમાં જાણે ધુમ્મસ છવાઈ ગયું હોય અને બ્લીડિંગ થઈ રહ્યું હોય છે."

ક્યારેક તો એવું પણ બન્યું છે કે માસિકમાં લોહીના ડાઘ લાગી જાય તો તેમણે પોતાનાં કોઈ સહકર્મી પુરુષને પોતાનું કામ સોંપીને બહાર આવવું પડ્યું હોય.

આવી પરિસ્થિતિથી બચવા માટે તેમણે ઇન્ટરનેટ પર શોધવાનું શરૂ કર્યું કે 'કેવી રીતે દિવસ દરમિયાન બ્લીડિંગ નિયંત્રણમાં રાખવું?'

કૃતિ કહે છે કે તેમને એક ઉપાય જાણવા મળ્યો જેનાથી તેમને થોડી મદદ મળી છે. એ ઉપાય પ્રમાણે ગરમ પાણીમાં લાંબા સમય સુધી નાહવું જેનાથી પહેલાં જ ઘણું બધું બ્લીડિંગ થઈ જાય. 

તેમનું કહેવું છે, "આ ઉપાય પાછળ વૈજ્ઞાનિક તર્ક નથી પરંતુ બીજો કોઈ રસ્તો નથી. પીપીઈ કિટ બનાવતી વખતે કોઈએ માસિક જેવી પરિસ્થિતિનો વિચાર નહોતો કર્યો."

'પીપીઈ કિટ પુરુષોને ધ્યાનમાં રાખીને બનાવવામાં આવે છે'

મોટી સાઇઝની પીપીઈ કિટ પહેરેલાં મહિલા આરોગ્યકર્મી

હવે આંતરરાષ્ટ્રીય સ્તરે પીપીઈ કિટને લઈને ચિંતા વધી છે કારણકે પુરુષો અને મહિલાઓ માટે એક જ ડિઝાઇનની પીપીઈ કિટ બનાવવામાં આવે છે જે મહિલાઓને ફિટ નથી થતી હોતી.

કોવિડ-19 મહામારીમાં ફ્રન્ટલાઇન આરોગ્યકર્મીઓ માટે પીપીઈ કિટ સૌથી અગત્યનું હથિયાર છે. 

પરંતુ આરોગ્યકર્મીઓનું કહેવું છે કે પીપીઈ કિટની નાની સાઇઝ પણ મહિલાઓ માટે મોટી પડતી હોય છે, આવું ત્યારે થઈ રહ્યું છે જ્યારે વિશ્વમાં આરોગ્યકર્મીઓની સંખ્યામાં 70 ટકા મહિલાઓનો સમાવેશ થાય છે. 

જો પીપીઈ કિટ બહુ મોટી હોય તો તે કોરોના વાઇરસ સામે પૂરતું રક્ષણ નથી આપી શકતી અને પહેરનાર માટે પણ તે અગવડતાનું એક કારણ બની શકે છે. 

બ્રિટિશ મેડિકલ એસોસિએશનની પરામર્શ કમિટીનાં સભ્ય હૅલેન ફિડલર કહે છે, "આ સમસ્યા અત્યારે સામે નથી આવી પરંતુ લગભગ ત્રણ વર્ષથી છે કારણકે પીપીઈ સૂટ અમેરિકા અથવા યુરોપના પુરુષોની સ્ટૅન્ડર્ડ સાઇઝના હિસાબથી બનાવવામાં આવે છે." 

યુકે ટ્રેડ યુનિયન કૉંગ્રેસ (ટીયુસી)ના 2017ના એક શોધ પ્રમાણે 57 ટકા મહિલા આરોગ્યકર્મીઓનું કહેવું છે કે પીપીઈ કિટ ક્યારેક અથવા તો મોટાભાગે તેમના માટે કામમાં અગવડતા ઊભી કરે છે. 

'માસ્કની માત્ર બે સાઇઝ'

માત્ર યુકે નહીં પરંતુ વિશ્વમાં અનેક દેશોમાં મહિલા આરોગ્યકર્મીઓ પીપીઈ કિટના ખરાબ ફિટિંગને...